ai4bharat/Pralekha huggingface dataset:
یو پی ایس سی
سول سروسیز امتحان 2019 ریزرولسٹ کے نتائج
نئیدہلی،5/جنوری2021،
پریس نوٹ مورخہ 4 اگست 2020 کے ذریعہ سول سروسیز  امتحان 2019 کے نتائج کا اعلان کیا گیا تھا، جس میں میرٹ کی بنیاد پر آئی اے ایس، آئی ایف ایس، آئی پی ایس اور سینٹرل سروسیز گروپ اے اور گروپ بی کی 927 خالی نشستوں پر تقرری کے لیے 829 امیدواروں کی سفارش کی گئی تھی۔
یونین پبلک سروس کمیشن، سول سروسیز امتحان رولز کے رول 16 اور  کے مطابق متعلق زمرو ں کے تحت سفارش کرد امیدواروں میں آخری امیدوار کے نیچے میرٹ کی بنیاد پر ایک ریزرولسٹ بھی برقرار رکھتا ہے۔
عملہ اور تربیت کے محکمے کے طلب کی بنیاد پر کمیشن نے بقیہ خالی نشستوں کو پر کرنے کے لیے سول سروسیز امتحان 2019 کی بنیاد89 امیدواروں کی سفارش کی ہے، جن میں 73 جنرل ،14 او بی سی، 1 ای ڈبلیو ایس اور ایک ایس سی شامل ہیں ۔ ان امیدواروں کی تفصیلات اس کے ساتھ منسلک ہیں، سفارش کردہ امیدواروں کو براہ راست محکمہ برائے عملہ و تربیت کے ذریعہ آگاہ کیا جائے گا ۔
درج ذیل چار امیدواروں کی امیدواری عارضی ہے ۔
رول نمبر 0404736, 0835241, 2100323اور6603686 کے حامل ایک امیدوار کا نتیجہ روک دیا گیا ہے۔ ان 89 امیدواروں کی فہرست یوپی ایس سی کی ویب سائٹhttp//www.upsc.gov.in.دستیاب ہے۔
رول نمبرس مکمل تفصیل کے لیے یہاں کلک کریں۔
۔۔۔۔۔۔۔۔۔۔۔
U-116
م ن۔ م ع ۔ تع۔
(Visitor Counter : 135
بجلی کی وزارت
بجلی کی وزارت نے 15893 کروڑ روپئے مالیت کے آئی ایس ٹی ایس کے نئے پروجیکٹوں کو منظوری دی
فالتو بجلی والے خطوں سے بجلی کی کمی والے خطوں میں بغیر کسی رکاوٹ کے منتقلی کو بڑھانے کے لیے ترسیلی نیٹ ورک کی توسیع
نئی دہلی،8 دسمبر 2021: بجلی کے محکمے کے مرکزی وزیر اور ایم این آر ای نے 23 نئے بین ریاستی ترسیلی نظام کے پروجیکٹوں  کو منظوری دی ہے جن کی تخمینی لاگت 15893 کروڑ روپئے ہے۔آئی ایس ٹی ایس کے نئے پروجیکٹوں میں، 14766 کروڑ روپئے کی تخمینی لاگت کے 13 پروجیکٹ شامل ہیں جنھیں شرحوں پر مبنی مسابقتی بولی  کے ذریعے تیار کیا جائے گا جبکہ 10 پروجیکٹ، منضبط شرحوں کے طریقہ کار  کے تحت 1127 کروڑ روپئے کی تخمینی لاگت کے ساتھ تیار کئے جائیں گے۔
نئے ترسیلی پروجیکٹ، راجستھان میں قابل تجدید پروجیکٹوں ، گجرات میں 4.5 گیگا وارٹ کے عارضی پروجیکٹوں، ایک گیگا واٹ کے نیمچ سولر پارک مدھیہ پردیش اور اخنون اور جموں خطے کے قریب فیلڈ ایریا کو جموں میں ثیوٹ سب اسٹیشن قائم کرکے انخلاء کے نظام میں سہولت فراہم کریں گے۔
ان منصوبوں کو ، ترسیل سے متعلق قومی کمیٹی کی سفارشات کی جانچ پڑتال کے بعد نیز مرکزی حکومت کی طرف سے قومی شرحی پالیسی 2016 کے مطابق منظور کیا گیاہے جس میں یہ بتایا گیا ہے کہ ان بعض زمرے کے پروجیکٹوں کے علاوہ ٹی بی سی بی کے ذریعے آئی ایس ٹی ایس پروجیکٹ کو تیار کیا جاتاہے جن میں انتہائی اہمیت کے حامل ، تکنیکی اپ گریڈیشن یا نوعیت کے اعتبار سے مقررہ وقت کے پروجیکٹ شامل ہیں۔
مذکورہ ترسیلی نیٹ ورک کی توسیع، فاضل بجلی والے خطوں سے بجلی کی کمی والے خطوں میں بجلی کی منتقلی کو سہل بنائے گی اور اس طرح بجلی پیدا کرنے کے وسائل کے استعمال کو موثر طورپر بروئے کار لانے کے ساتھ ساتھ آخری صارف کے مطالبات کو ترسیل کی رکاوٹوں کے بغیر پورا کرے گی۔ یہ قابل تجدید توانائی پر مبنی صلاحیت میں اضافہ کرنے میں مدد کرے گا۔
بھارتی چناؤ کمیشن
ضمنی انتخاب کے دوران اصولی ضابطہ اخلاق  کی تعمیل کے سلسلے میں سیاسی پارٹیوں/امیدواروں کے لیے صلاح
پارلیمانی/اسمبلی حلقہ انتخاب کے ضمنی انتخابات کے دوران اصولی ضابطہ اخلاق نافذ کرنے کے سلسلے میں کمیشن کی موجودہ ہدایات میں التزام کیا گیا ہے کہ اصولی ضابطہ اخلاق ایسے ضمنی انتخاب میں جانے والے اے سی/پی سی والے متعلقہ ضلعوں پر نافذ ہوگا۔ ان ہدایات میں چھوٹ صرف کمیشن کے مورخہ 29 جون، 2017 کے مکتوب نمبر 437/6/INST/2016-CSS کے ذریعے دی گئی ہے اور مورخہ 18 جنوری، 2018 کے مکتوب نمبر 437/6/1/ECI/INST/FUNCT/MCC/2017 میں اسے دہرایا گیا ہے کہ اگر انتخابی حلقہ ریاست کی راجدھانی / میٹروپولیٹن شہر / میونسپل کارپوریشنز میں ہے۔ ایسے معاملے میں ایم سی سی کی ہدایات کا اطلاق صرف متعلقہ انتخابی حلقہ میں ہوگا۔ بقیہ تمام معاملوں میں، مذکورہ بالا ہدایات انتخابی حلقہ میں شامل پورے ضلع  میں نافذ ہوں گی جہاں پر ضمنی انتخاب  ہونے والے ہیں۔ درج بالا چھوٹ کا مقصد یہ رہا ہے کہ ترقیاتی اور انتظامی کام ایم سی سی کے اثرات کے بغیر جاری رہنے چاہئیں اور ضمنی انتخاب کا پرچار صرف متعلقہ پی سی/اے سی تک ہی محدود رہنا چاہیے۔
کمیشن کے نوٹس میں لایا گیا ہے کہ کچھ سیاسی پارٹیاں/ امیدوار اس ضلع/انتخابی حلقہ سے ملحق علاقوں میں، جہاں ضمنی انتخابات ہو رہے ہیں، انتخابی سرگرمیاں منعقد کر رہے ہیں۔ اس سلسلے میں تمام سیاسی پارٹیوں/امیدواروں کو صلاح دی جاتی ہے کہ وہ ضمنی انتخابات سے بالواسطہ طور پر متعلق کوئی بھی سیاسی سرگرمی منعقد نہ کریں، یہاں تک کہ اس ضلع/انتخابی حلقہ سے ملحق علاقوں میں بھی جہاں ضمنی انتخابات ہو رہے ہیں۔ متعلقہ ضلع کے انتخابی افسر اس بات کو یقینی بنائیں گے کہ ووٹنگ والے ضلع/انتخابی حلقہ سے ملحق ضلعوں میں ایم سی سی کی ہدایات اور سماجی دوری بنائے رکھنے کے ضابطوں سے متعلق کووڈ کے رہنما خطوط پر عمل کیا جائے۔
بھارت کا مسابقتی کمیشن
کنٹرولر اینڈ آڈیٹر جنرل آف انڈیا جناب راجیو مہارشی کا سی سی آئی کے نویں سالانہ دن کے موقع پرخطاب
نئیدہلی۔21؍مئی۔بھارت کے مسابقتی کمیشن نے 20 مئی 2018 کو اپنا نواں سالانہ دن منایا جس میں کنٹرولر اینڈ آڈیٹر جنرل آف انڈیا جناب راجیو مہارشی نے ’’بھارت میں مسابقتی قانون : نظرثانی اور غور وفکر‘‘ کے موضوع پر اپنا خطبہ دیا۔
اس خطبے میں تجارت وصنعت ، بیورو کریسی، ضابطہ جاتی حکام، تجارتی انجمنوں ، قانونی برادری اور ماہرین تعلیم کے علاوہ دیگر بہت سارے سامعین موجود تھے، جنہوں نے ان کے خطبے سے استفادہ کیا۔ اپنے خطبے کے دوران جناب مہارشی نے زور دیکر کہا کہ ایک ایسے منڈی ریگولیٹر کی ضرورت ہے جو منڈی کے فیل ہونے کی صورت میں منڈی کے معاملات کو نمٹا سکے ۔ انہوں نے ریگولیٹری اداروں کے ڈھانچے سمیت متعلقہ موضوعات کو نمایاں کرتے ہوئے مسابقتی قانون اور شعبہ جاتی ریگولیٹروں کی بات کی۔ انہوں نے کہا کہ ریاستوں کے منڈی اختیارات اور مسابقتی قواعد وضوابط کے پس منظر میں نئی معیشت کی جانب سے پیش کی گئی چنوتیوں کے ضمن میں منڈی اختیارات کی وضاحت ضروری ہے۔ جناب مہارشی نے نئی معیشت کے پس منظر میں منڈی سے متعلق قواعد وضوابط کے سلسلے میں اپنی تشویش کا اظہار کرتے ہوئے کہا کہ مشترکہ شیئر ہولڈنگ ، عمودی ارتباط اور سرمایہ فراہمی کی انجمنوں وغیرہ کے معاملے میں تمام تر متعلقہ معاملات کے تمام پہلوؤں کو مدنظر رکھنا ضروری ہے۔
شعبہ جاتی ریگولیٹروں کے تعلق سے اظہار خیال کرتے ہوئے انہوں نے کہا کہ سی سی آئی کے ساتھ بہت سارے معاملات میں قانونی دائرہ اختیار کا مسئلہ آتا ہے اور یہ مسئلہ مختلف شعبہ جاتی ریگولیٹروں کی وجہ سے پیدا ہوتا ہے جو اپنے قانون سازی میں مسابقتی تجاویز کے حامل ہیں۔ ایک دوسرے کے دائرہ کار میں اس دخل اندازی کی روک تھام کیلئے انہوں نے قانونی ترامیم کی تجویز رکھی اور کہا کہ سی سی آئی اور شعبہ جاتی ریگولیٹروں کے مابین عہدے داروں کا باہم ارتباط ضروری ہے۔ انہوں نے زور دیکر کہا کہ اس کے لئے خصوصی ہنرمندی درکار ہوگی، ساتھ ہی ساتھ مختلف شعبوں کے تجربات بھی معنی رکھتے ہیں۔ سی سی آئی وہ بہترین مقام ہے جہاں سے منڈی کو مسابقتی معاملات میں ریگولیٹ کیا جاسکتا ہے۔
جناب دیویندر سیکری ، جو بھارت کے مسابقتی کمیشن کے صدر نشین ہیں، انہوں نے اپنے خیرمقدمی کلمات میں کمیشن کے اب تک کے سفر پر روشنی ڈالی اور کہا کہ گزشتہ نو برسوں کے دوران کمیشن نے 951 اعتمادشکنی کے معاملات، 569 انضمام فائلنگ اور 600 ایڈوکیسی معاملات نمٹائے ہیں۔ انہوں نے زور دیکر کہا کہ سی سی آئی نے کریڈٹ اور اعتماد شکنی کے نفاذ کے ذریعے مسابقت کے ماحول کو منڈی میں فروغ دینے کی کوشش کی ہے اور اس میں حصص داروں کے ساتھ باقاعدہ تعلق بناکر رکھا ہے۔ انہوں نے کہا کہ مسابقتی قوانین کے سلسلے میں نرمی کی تجاویز گٹھ جوڑوں کی نشاندہی اور تلاش کا ایک مؤثر ذریعہ ہوسکتے ہیں۔
اس موقع پر اظہار خیال کرتے ہوئے جناب انجیتی سریوانس ، جو کمپنی اُمور کی وزارت کے سکریٹری ہیں، نے بھارت کے مسابقتی کمیشن کے کردار کی تعریف کی اور کہا کہ کارپوریٹ لائف کے ہر اسٹیج پر اس نے بہت اچھا کردار ادا کیا ہے، چاہے فرموں کے اندراج کا معاملہ ہو، یا منڈی آپریشنوں کا معاملہ ہو، یا فرموں کے اخراج کا معاملہ ہو، ہر جگہ اس کی کارکردگی اچھی رہی ہے۔ انہوں نے سی سی آئی کے علاقائی دائرہ کار کو توسیع دینے کی بات کہی اور کہا کہ مسابقتی قواعد وضوابط کو سہل بنایا جانا چاہئے اور کمیشن کی داخلی صلاحیت کو مستحکم بنانے کی ضرورت ہے۔ اس تقریب کا اختتام سی سی آئی کے سکریٹری کی جانب سے شکریے کی تحریک کے ساتھ ہوا۔
۔۔۔۔۔۔۔۔۔۔۔۔۔۔۔۔۔۔۔۔۔۔
م ن۔۔ع ن۔
U-2670
(Visitor Counter : 39
وزیراعظم کا دفتر
وزیر اعظم نے ’صحت مند بھارت کے 8 سال‘ کی تفصیلات شیئر کیں
’’ہر ایک کی صحت نئے بھارت کا عزم مصمم ہے‘‘
’’آنے والے سال ان لوگوں کے ہوں گے جنہوں نے حفظان صحت میں سرمایہ کاری کی ہے‘‘
وزیر اعظم جناب نریندر مودی نے گزشتہ 8 سالوں کے دوران بھارت میں حفظان صحت کے شعبہ کو مضبوط کرنے کے لیے اٹھائے گئے قدم کی تفصیلات شیئر کی ہیں۔
وزیر اعظم نے ٹویٹ میں کہا:
’’ہر ایک کی صحت نئے بھارت کا عزم مصمم ہے۔ آیوشمان بھارت سے لے کر جن اوشدھی کیندر تک اور میڈیکل انفراسٹرکچر سے لے کر مفت ٹیکہ کاری تک، ملک نے جو راہ طے کی ہے وہ آج پوری دنیا کے لیے ایک مثال بنی ہے۔ #صحت مند بھارت کے 8 سال‘‘
’’آنے والے سال ان لوگوں کے ہوں گے، جنہوں نے حفظان صحت کے شعبہ میں سرمایہ کاری کی ہے۔
ہماری سرکار نے بھارت میں حفظان صحت کے شعبے کو مضبوط کرنے کے لیے جو کام کیا ہے، اس پر مجھے فخر ہے۔ #صحت مند بھارت کے 8 سال‘‘
’’حفظان صحت ہمارے اہم فوکس شعبوں میں سے ایک ہے۔ گزشتہ 8 سال ہیلتھ انفراسٹرکچر کو بڑھانے، ہر ہندوستانی کے لیے سستی اور معیاری طبی خدمات کو یقینی بنانے اور اس شعبہ کے ساتھ ٹیکنالوجی کو مربوط کرنے کے بارے میں رہے ہیں۔#صحت مند بھارت کے 8 سال‘‘
صحت اور خاندانی بہبود کی وزارت
کووڈ-19 اپ ڈیٹ
نئی دلّی ،08اگست، 2021/
ملک گیر ٹیکہ کاری مہم کے تحت اب تک 50.68 کروڑ ٹیکے لگئے جاچکے ہیں
ملک بھر میں اب تک مجموعی طور پر 3,10,99,771 مریض شفایاب ہوچکے ہیں۔
سردست شفایابی کی شرح 97.39 فیصد ہے۔
گذشتہ 24 گھنٹوں کے دوران 43,910 مریض شفا یاب ہوئے ہیں۔
گذشتہ 24 گھنٹوں کے دوران بھارت میں 39,070 نئے معاملے درج ہوئے ہیں۔
ہندوستان میں فی الحال زیر علاج مریضوں کی تعداد 4,06,822ہے۔
زیر علاج معاملےمجموعی معاملوں کے1.27فیصد پر مشتمل ہیں۔
متاثرہ مریضوں کی ہفتہ واری شرح 5 فیصد سے نیچے برقرار ہے، فی الحال یہ 2.38 فیصد ہے۔
یومیہ متاثرہ مریضوں کی شرح پچھلے 13 دنوں سے3 فیصد سے بھی کم ہے، اورسر دست یہ 2.27 فیصد ہے
جانچ کی صلاحیت میں خاطر خواہ ضافہ ہوا ہے اور کل 48.00کروڑ سے زیادہ ٹیسٹ کئے جاچکے ہیں۔
وزارات ثقافت
ایک کیمیا داں اور مجاہدِ آزادی کے طور پر آچاریہ پرفل چندر رے کی خدمات پر وزارتِ ثقافت اور وجنانا بھارتی  کے زیر اہتمام دو روزہ بین الاقوامی کانفرنس کی افتتاحی تقریب
وزارتِ ثقافت نے دہلی یونیورسٹی کے کیمسٹری کے شعبے اور وجنانا بھارتی  کے ساتھ مل کر آج یونیورسٹی کے کیمسٹری کے شعبے میں "آچاریہ پرفل چندر رے کی بطور کیمیا داں اور مجاہدِ آزادی کی خدمات" پر دو روزہ بین الاقوامی کانفرنس کا اہتمام کیا۔
افتتاحی پروگرام کا آغاز دہلی یونیورسٹی کے تحت کالجوں کے ڈین پروفیسر بلرام پانی نے کیا۔ کیمسٹری کے شعبے کے سربراہ پروفیسر اشوک پرساد نے تقریب کی صدارت کی اور آچاریہ پرفل چندر رے کی سائنسی خدمات گنوائیں۔ آئی این ایس اے کے ایگزیکٹو ڈائریکٹر اور وجنانا بھارتی  کے سکریٹری ڈاکٹر اروند راناڈے آچاریہ پرفل چندر رے کی سماجی خدمات سے سامعین کو متعارف کرایا۔
یہ کانفرنس آچاریہ پرفل چندر رے کے 161 ویں یوم پیدائش پر 2 اور 3 اگست 2022 کو آزادی کا امرت مہوتسو کے زیراہتمام منعقد ہوگی۔ کیمسٹری کا شعبہ دہلی یونیورسٹی اور وجنانا بھارتی  کے ساتھ مل کر اپنا صد سالہ جشن منا رہا ہے اور اندرا پرستھ وگیان بھارتی واقع نئی دہلی اور حکومتِ ہند کی وزارت ثقافت کے ساتھ مشترکہ طور پر اس کا اہتمام کرنے جا رہا ہے۔
آچاریہ پرفل چندر رے کے 161ویں یوم پیدائش پر دو روزہ بین الاقوامی کانفرنس کے مقصد معاشرے میں آچاریہ پرفل چندر رے کی میراث اور شراکت کو وسعت دینا اور قدیم کیمسٹری اوراس کی اہمیت کے ساتھ اس کے پس منظر کےبارے میں عام بیداری میں اضافہ کرنا ہے۔ یہ خوش قسمتی ہے کہ حکومت ہند کی وزارت تعلیم 80 کی دہائی کے روایتی تصور سے تعلیمی نظام کو تازہ بہ تازہ کر رہی ہے تاکہ وہ ہندوستان کی روایات اور قدر کے نظام پر استوار کرتے ہوئے اکیسویں صدی کی تعلیم کے امنگوں بھرے مقاصد سے ہم آہنگ ہوسکے۔ اس میں ایس ڈی جی4 شامل ہے۔
تفصیل اس پتے پر دستیاب ہے: www.pcray.in.
اس موقع پر اپنے خطاب میں وجنانا بھارتی  کے سکریٹری جناب پروین رام داس نے وِبھا اور کانفرنس کے مقصد کے بارے میں ایک جائزہ پیش کیا۔ پروفیسر راجیو سنگھ نے کانفرنس کے دوران منعقد کئے جانے والے مختلف پروگراموں کی تفصیل پیشکش کی اور پروفیسر بی کے سنگھ نے سامعین کو کانفرنس کے ویب سائٹ نیویگیشن اور ورک فلو سے متعارف کرایا۔ دو روزہ کانفرنس کو فروغ دینے اور اسے مقبول بنانے کے لئے آچاریہ پرفل چندر رے کی بطور کیمیا داں اور مجاہدِ آزادی خدمات پر مسابقت اور نمائش کا ملک بھر میں اہتمام کیا جائے گا۔
وزارت دفاع
وزیردفاع راج ناتھ سنگھ نے سوچھتا کے موضوع پر خصوصی مہم دوئم کی پیش رفت کا جائزہ لیا
وزیردفاع راج ناتھ سنگھ نے دفاع کی وزارت کے ذریعہ انجام دی گئی سوچھتاکے موضوع پر خصوصی مہم دوئم کی پیش رفت کی نگرانی کے حصے کے طور پر 31 اکتوبر2022 کو نئی دہلی میں ساؤتھ بلاک احاطہ میں معائنہ کیا ۔انہوں نے وزارت کے اہلکاروں کے ذریعہ سوچھتا کو ایک عادت کے طور پر ادارہ جاتی بنانےکی ضرورت کا اعادہ کیا اور احاطہ کو صاف ستھرارکھنے میں ا ن کی قابل ستائش کاوشوں کو قائم رکھنے پر زور دیا ۔
دفاع کے محکمہ کے تحت خصوصی مہم میں تنظیموں سے تعلق رکھنے و الے 5835 آؤٹ اسٹیشن مقامات / جگہوں کا احاطہ کیا گیا ہے جس میں بی آر او، سی ایس ڈی، سی جی ڈی اے، سینک اسکول، چھاونیاں وغیرہ شامل ہیں ۔پی ایم او کے تمام زیر التواء حوالہ جات میں سے 99 فیصد کو نمٹا دیا گیا ہے۔ ریاستی حکومت کے زیر التواء تمام حوالہ جات میں سے 75 فیصد سے زیادہ کو نپٹایا جاچکا ہے ۔ 23181 دستاویزی شکل میں فائلوں کا جائزہ لیا گیا ہے جن میں سے 10045 دستاویزی فائلوں کو آفس طریقہ کار کے تحت مرکزی سکریٹریٹ مینول کے مطابق ختم کر دیا گیا ہے۔ کباڑ کو ٹھکانے لگانے سے 6.05 لاکھ روپے کی آمدنی ہوئی ہے اور محکمہ دفاع  میں 7475 مربع فٹ اراضی کو مؤثر طریقے سے خالی کرادیا گیا ہے۔
صفائی ستھرائی کی مہم کے سلسلے میں مختلف تنظیموں کی جانب سے کچھ اختراعی طریقے اپنائے گئے ہیں۔ سرحدی سڑک تنظیم  نے کٹے ہوئے پلاسٹک کے استعمال کی انوکھی ٹکنالوجی کو سڑک کی تعمیر میں استعمال کیا ہے۔ اس ٹیکنالوجی کو اب تک پروجیکٹ وارتک کے تحت بالی پاڑا-چاردوار-توانگ روڈ پر ڈھائی کلومیٹر ری سرفیسنگ، اروناچل پردیش میں پروجیکٹ ادایک کے تحت روئنگ-کورونو-پایا روڈ پر 1.0 کلومیٹر ری سرفیسنگ اور میزورم میں پشپک پروجیکٹ کے تحت ہنتھیال-سنگاؤ-سائیہا روڈ پر 5.22 کلومیٹر ری سرفیسنگ میں کامیابی کے ساتھ استعمال کیا جا چکا ہے۔
مسلح فورسیز کے میڈیکل سروسیز کے ڈائرکٹریٹ جنرل کے تحت ملٹری ہسپتالوں نے مقامی انتظامیہ کے ساتھ کامیابی کے ساتھ تعاون کیا ہے تاکہ احاطے میں3۔آر  یعنی کمی، پھر سے قابل استعمال بنانے کے لئے ا حاطہ میں کیوسک نصب کئے ہیں۔ خواتین کی قیادت میں اپنی مدد آپ گروپ کچرے کو جمع کرنے اور اسے الگ کرنے کے مقام سے دوبارہ قابل استعمال کرنے کے عمل میں شامل کرنے میں مصروف ہیں۔
چھاونی بورڈ، شاہجہاں پور  نے گھریلو گیلے کچرے  کی آن سائٹ کمپوسٹنگ متعارف کرائی ہے۔ اس مشق میں عام لوگوں کی مجموعی شرکت کو بڑھانے کے لیے مختلف کنٹونمنٹ بورڈز کے ذریعے کامیابی سے بیداری کے پروگرام کئے گئے جن میں نکڑ ناٹکوں کا انعقاد، سوچھتا دوتوں کے ذریعے گھر گھر صفائی کے پیغام کوعام کرنے، اسکولی بچوں کے درمیان ڈرائنگ، مباحثہ اور دیگر مقابلوں وغیرہ کا انعقاد کیا جانا شا مل ہے ۔
وزارت دفاع 2 اکتوبر 2022 سے 31 اکتوبر 2022 تک نئی دہلی میں واقع اپنے دفاتر اور تمام فیلڈ دفاتر اور مقامی یونٹوں میں سوچھتا پر خصوصی مہم دوئم چلا رہی ہے۔مذکورہ 14 سے 30 ستمبر 2022 تک تیاری کے مرحلے کے ساتھ شروع ہوئی۔اس مہم کے دوران مہم کی مدت کے لیے اہداف کی نشاندہی کی گئی اور اس سال فیلڈ/ آؤٹ سٹیشن دفاتر پر خصوصی زور دیا گیا ہے۔
شہری ہوابازی کی وزارت
اڑان کے تحت حیدرآباد- ناشک اسپائس جیٹ اڑان کو روانہ کیا گیا
نئی دہلی،20 نومبر ، بھارت سرکار کےآر سی ایس- یو ڈی اے این  کے تحت بھارت میں علاقائی فضائی کنیکٹیویٹی کو فروغ دینے کا اگلا قدم اٹھاتے ہوئے آج حیدرآباد، تلنگانہ سے ناشک، مہاراشٹر کے لیے دوسری براہ راست پرواز کی شروعات کی گئی۔ ناشک کے نگراں وزیر جناب چگن بھوجبل، ناشک کے ممبر پارلیمنٹ جناب ہیمنت گوڈسے، ناشک کے ضلع کلکٹر جناب سورا مندھارے، ناشک دیہات سے پولیس سپرنٹنڈینٹ جناب سنیل پاٹل، چیئرمین انفراسٹرکچر کمیٹی این ا ٓئی ایم اے ناشک کے چیئرمین جناب منیش راول اور جناب سیشاگری راؤ، سی ای او، ایچ اے ایل ایئرپورٹ ناشک نے ناشک ہوائی اڈے پر پرواز کی کارروائی ملاحظہ کی۔ شہری ہوابازی کے وزارت اور ایئرپورٹ اتھارٹی آف انڈیا  کے اہلکار بھی اس موقع پر موجود تھے۔ اس وقت تک اڑان اسکیم کے تحت 297 راستے اور 53 ہوائی اڈے چالو کیے گئے ہیں۔
حیدرآباد- ناشک راستے پر الائنس ایئر کی پرواز کی کامیاب کارروائی کے بعد اسپائس جیٹ وہ دوسری ایئر لائنس بن گئی ہے جس نے اس راستے پر براہ راست پرواز شروع کی ہے۔ اسپائس جیٹ کو آر سی ایس- یو ڈی اے این-2 نیلامی کے تحت حیدرآباد –ناشک کا راستہ الاٹ کیا گیا۔ اس فضائی کمپنی کو اڑان اسکیم کے تحت وائے بیلیٹی، گیپ فنڈنگ  فراہم کی گئی ہے تاکہ وہ عام لوگوں کے لیے کرایے کو کم اور قابل رسائی رکھے۔ یہ فضائی کمپنی ہفتے میں چار پروازیں چلائے گی اور 78 سیٹوں والا کیو 400 اپنا طیارہ استعمال کرے گی۔ اسپائس جیٹ کے ذریعے اڑان کے تحت ناشک 14ویں منزل ہے جسے کنیکٹ کیا گیا ہے۔
ناشک شہر میں تجارت اور سیاحت کے مواقع کو دیکھتے ہوئے مسافروں کی طرف سے حیدرآباد-ناشک راستے پر براہ راست پرواز کی بڑی مانگ کی جارہی ہے۔ ناشک کو زیارتوں کا شہر بھی کہا جاتاہے۔ یہ ان چار زیارتی مقامات میں سے ایک ہے جو کنبھ میلہ منعقد کرتے ہیں۔ جو کہ ہر 12 سال کے بعد ہوتا ہے۔ شیر ڈی سائی ٹیمپل اور ترمبکیشور مندر کے داخلے کا شہر ہونے کے علاوہ ناشک خود بھی مقدس مندروں کا مقام ہونے کی وجہ سے ایک سیاحتی مرکز ہے۔ اس کے علاوہ اسے بھارت کی انگور اور شراب کی راجدھانی کے طور پر بھی جانا جاتا ہے۔اس کے علاوہ اسی شہر میں ہندوستان ایرناٹک لمیٹڈ  کا طیاروں کا ڈویژن بھی ہے، جہاں کے-13 میزائلوں کے ساتھ ساتھ مگ اور ایس یو ھیارے بھی بنائے جاتے ہیں۔اس کے علاوہ ناشک بہت سے بڑے سامان ساز اداروں کا مرکز بھی ہے مثلاً مہندرا اینڈ مہندرا، بوچ، اے بی وی، کرامٹن گریس، تھاسینکروپ، سی ای اے ٹی وغیرہ۔
پرواز کا پروگرام مندرجہ ذیل ہے‘
|
|
فلائٹ نمبر
|
|
روانگی ایئرپورٹ
|
|
آمد
ایئرپورٹ
|
|
روانگی
وقت
|
|
آمد
وقت
|
|
بلاک
وقت
|
|
کس کس دن
|
|
2789
|
|
حیدرآباد
|
|
ناشک
|
|
10:35
|
|
12:05
|
|
1:30
|
|
منگل، بدھ، جمعرات، جمعہ
|
|
2790
|
|
ناشک
|
|
حیدرآباد
|
|
12:35
|
|
14:10
|
|
1:35
|
|
منگل، بدھ، جمعرات، جمعہ
بھارت کا مسابقتی کمیشن
سی سی آئی نے جے ایس ڈبلیو نیوانرجی لمیٹد کے ذریعے مائترہ انرجی پرائیویٹ لمیٹڈ کی اٹھارہ ذیلی کمپنیوں کے حصص سرمایہ کے حصول کی منظوری دی
ہندوستان کے مسابقتی کمیشن  نے مسابقتی ایکٹ، 2002 کے سیکشن 31 کے تحت جے ایس ڈبلیو نیوانرجی لمیٹد کے ذریعے مائترہ انرجی پرائیویٹ لمیٹڈ کی اٹھارہ ذیلی کمپنیوں کے حصص سرمایہ کے حصول کی منظوری دی ہے ۔
مجوزہ امتزاج جے ایس ڈبلیو نیوانرجی لمیٹد کے ذرانفرادی حصص کی خرید کے معاہدوں کے توسط سے مائترہ انرجی پرائیویٹ لمیٹڈ کی اٹھارہ ذیلی کمپنیوں کے حصص سرمایہ کے حصول سے متعلق ہے۔ مجوزہ امتزاج حاصل کرنے والے کو 1,753 میگاواٹ کا آپریشنل قابل تجدید پورٹ فولیو حاصل کرنے کا موقع فراہم کرتا ہے۔
جے ایس ڈبلیونیوانرجی لمیٹڈ
ایکوائررجے ایس ڈبلیوانرجی لمیٹڈ کا مکمل ملکیت والا ذیلی ادارہ ہے اور اسےجے ای ایل کی اپنے توانائی کے کاروبار کی گرے  اور گرین  میں مجوزہ تنظیم نو کے مطابق شامل کیا گیا تھا۔ فی الحال، ایکوائرر توانائی کے قابل تجدید ذرائع جیسے ہائیڈرو اور سولر کے ذریعے بجلی کی پیداوار میں مصروف ہے۔
مائترہ انرجی  پرائیویٹ لمیٹڈ
مائترہ کی ذیلی کمپنیاں ٹارگیٹس ہیں اور توانائی کے قابل تجدید ذرائع یعنی ہوا اور شمسی توانائی کے ذریعے بجلی کی پیداوار میں مصروف ہیں۔
سی سی آئی کا تفصیلی حکم جلد ہی جاری کیاجائیگا۔
عملے، عوامی شکایات اور پنشن کی وزارت
مرکزی وزیر ڈاکٹر جتیندر سنگھ نے جموںوکشمیر کے ہیرا نگر میں بن رہے ارون جیٹلی کھیل کمپلیکس کی پیش رفت کا جائزہ لیا
پروجیکٹ کے مقام کا دورہ کرتے ہوئے انہوں نے افسران سےکام میں تیزی لانے کے لئے کہا
نئی دہلی11 جون2021: مرکزی وزیر ڈاکٹر جتیندر سنگھ نے آج جموں کے ہیرانگر کے سرحدی علاقے میں بن رہے ارون جیٹلی ملٹی پل کمپلیکس کے کام میں تیزی لانے کے لئے حکام سے کہا ،جوکہ ملک کے 3 یا 4سب سے بڑے تفریحی مع کھیل کمپلیکسوں میں شامل ہونے جارہا ہے۔ غالباََ احمد آباد اور کولکتہ کے ایڈن گارڈن کے بعد یہ ملک میں سب سے بڑا کھیل کمپلیکسوں میں سے ایک ہوگا۔پروجیکٹ کے مقام کے دورے کے بعد ڈاکٹر جتیندر سنگھ نے پروجیکٹ کی پیش رفت کا یومیہ بنیاد پر نگرانی کرنے اور بقیہ سبھی قواعد اور طریق کار کی ضرورتوں کو جلد سے جلد پورا کرنے اور کل سے اس کی شروعات کرنے کی ہدایت دی۔ ان کے ساتھ اس دورے پر ڈویژنل کمشنر راگھولینگر ، کھیل کونسل کی سکریٹری نزہت گل ، ضلع ترقیاتی کونسل کے صدر کرنل مہان سنگھ ، نائب کمشنر راہل یادو ، میونسپل کارپوریشن کے صدر وجے شرما سمیت دیگر سینئیر افسران موجود تھے ۔ ڈاکٹر جتیندر سنگھ نے کہا کہ وہ ذاتی طور پر متعلقہ افسران سے پیش رفت کی مستقل اپ ڈیٹ حاصل کرتے رہیں گے۔
ارون جیٹلی کو یاد کرتے ہوئے ڈاکٹر جتیندر سنگھ نے کہا کہ یہ پروجیکٹ ملک کے نوجوانوں کو وقف ہے اور آنجہانی ارون جیٹلی کی یاد میں پورے احترام اور عقیدت کے ساتھ یہ منصوبہ بنایا گیا تھا ، جو نوجوانوں کی صلاحیت کوفروغ دینے کے لئے جانے جاتے تھے ۔ساتھ ہی انہوں نے اپنی مدت کارکے دوران متعدد ہونہار نوجوانوں کی رہنمائی کی تھی۔ انہوں نے یاد کیا کہ ان کا گزشتہ جموں دورہ جیٹلی جی کے ساتھ ہوا تھا، جہاں پر ہیرا نگر کے لوگوں نے ان کے سامنے اس طرح کے کمپلیکس کے قیام کی مانگ رکھی تھی، لیکن اس سے پہلے کہ وہ اس پر غوروفکر کرتے ، ان کی صحت خراب ہوگئی اور ان کا انتقال ہوگیا۔جس کے بعد ہم نے ایک ایسے کمپلیکس کے قیام کی ذمہ داری لی ،جو ارون جیٹلی جی کے لمبے قداوردوراندیشی کے مطابق ہوگا۔مرکز کی اعانت سے 37 ایکڑ اراضی میں پھیلے ہوئے اس پروجیکٹ کے سلسلے میں ڈاکٹر جتیندر سنگھ نے کہا کہ اس کے پورا ہوجانے کے بعد یہ نہ صرف ہیرانگر بلکہ جموں وکشمیر کو بھارت کے نقشے پر سامنے لے کر آئے گا اور آنے والے وقت میں یہاں پر منعقد ہونے والے پروگراموں کی بنیاد پر یہ ایک بین الاقوامی منزل کے طور پر جانا جائے گا۔
ڈاکٹر جتیندر سنگھ نے کہا کہ ا س پروجیکٹ کا سنگ بنیاد ارون جیٹلی کی پہلی برسی کے فوراََ بعد رکھا گیا تھا لیکن کووڈ وبا میں اضافہ ہونے کے سبب اس کی تعمیر میں رکاوٹ پیدا ہوئی ۔درایں اثنا آسام میں اسمبلی انتخابات کے بعد ضلع ترقیاتی کونسل کے بھی چناؤ ہوئے اور کووڈ انفیکشن کے سبب انہیں بھی اسپتال میں داخل ہونا پڑا۔ انہوں نے کہا کہ افسران کو یہ حکم دیا گیا ہے کہ وہ گزر چکے وقت کی بھر پائی کریں اور اس اسکیم کو پورا ہونے کی ڈھائی سے تین سال کے درمیان طے وقت پر عمل کرتے ہوئے مکمل کرنے کی کوشش کریں ۔
مکانات اور شہری غریبی کے خاتمے کی وزارت
اگرتلہ اسماٹ سٹی نے کووڈ-19 نمونوں کو اکٹھا کرنے کیلئے موبائل کیوسک کا استعمال کیا
اگر تلہ اسمارٹ سٹی نے کووڈ-19 کے نمونوں کواکٹھا کرنے کیلئے ایک موبائل کیوسک کو ڈیزائن کیا ہے اور اسے شہر کے چیف میڈیکل آفیسر  کو سونپا ہے۔ یہ کیوسک نمونوں کو اکٹھا کرنے والے ڈاکٹروں کے تحفظ کو یقینی بناتا ہے اور ذاتی حفاظتی آلات  کی بربادی کی روک تھام کرتا ہے۔ یہ اقدام کووڈ-19 کے خلاف لڑائی میں اگرتلہ کی ایک بڑی پہل ہے۔
تین پہیے والی گاڑی پر قائم کردہ یہ کیوسک اسے تنگ گلیوں سے گزرنے کے قابل بناتا ہے اور خود کمیونٹی سے ہی نمونوں کو اکٹھا کرنے میں مدد دیتا ہے۔ مریضوں کو نمونہ دینے کیلئے اسپتال جانے کی کوئی ضرورت نہیں ہے۔ کیوسک نہایت کم وقت میں بڑی تعداد میں لوگوں کی اجتماعی جانچ کو بھی اہل بناتا ہے ، یہ پہل اگرتلہ میونسپل کارپوریشن کے میونسپل کمشنر کے ذریعے کی گئی ہے جو کہ اگرتلہ اسمارٹ سٹی لمیٹیڈ کے چیف ایگزیکٹیو افسر  بھی ہیں۔
-----------------------
م ن۔م ع۔ ع ن
U NO-2107
(Visitor Counter : 103
صدر جمہوریہ کا سکریٹریٹ
صدر جمہوریہ ہند نے امرتسر کا دورہ کیا؛ سری ہرمندر صاحب میں ماتھا ٹیکا؛ جلیانوالہ باغ میں اپنی جانوں کی قربانی دینے والے مجاہدین آزادی کو یاد کیا
صدر جمہوریہ ہند محترمہ دروپدی مرمو نے آج  امرتسر، پنجاب کا دورہ کیا۔
صدر جمہوریہ نے اپنے دورے کے آغاز میں سری ہرمندر صاحب میں ماتھا ٹیکا۔ انہوں نے گربھ گرہ میں درشن کئے، پرکرما کی اور دیگر عقیدت مندوں کے ساتھ لنگر میں بھی شامل ہوئیں۔ انہوں نے سری ہرمندر صاحب کی وزیٹر بُک میں لکھا کہ ’’خوبصورت فن تعمیر اور اس کے ارد گرد کی روحانی کیفیت کے ساتھ یہ مقدس مقام سکون اور ہم آہنگی کا جذبہ پیدا کرتا ہے۔ میں نے ملک کی امن، ترقی اور خوشحالی کے لیے پرارتھناکی۔ لنگر کے دوران خاص طور پر خدمت اور عقیدت کے جذبے سے رضاکاروں کو انتھک کام کرتے دیکھ کر بہت اچھا لگا۔ سکھ گروؤں کی تعلیمات ہمیں بھائی چارے اور اتحاد پر عمل کرنے کی تحریک دیتی رہیں۔
اس کے بعد، صدر جمہوریہ نے جلیانوالہ باغ کا دورہ کیا اور مادر وطن کے لیے اپنی جانیں قربان کرنے والے مجاہدین آزادی کو خراج عقیدت پیش کیا۔ انہوں نے جلیانوالہ باغ میں وزیٹرز بُک میں لکھا کہ ایک احسان مند ملک ان بہادروں کو ہمیشہ یاد رکھے گا جنہوں نے مادر وطن کے لیے اپنا سب کچھ قربان کر دیا۔ یہ یادگار آنے والی نسلوں کو آزادی کی اہمیت اور اس کے لیے دی گئی قربانیوں کی یاد دلائے گی اور انہیں ملک کی تعمیر میں تعاون کرنے کے لئے تحریک دیتی رہے گی۔
دہلی واپس آنے سے پہلے صدر جمہوریہ نے درگیانہ ٹیمپل اور بھگوان والمیکی رام تیرتھ استھل میں پوجا بھی کی۔
۔۔۔۔۔۔۔۔۔۔۔
ش ح۔ا گ۔ن ا۔
U-2483
(Visitor Counter : 47